Ակներ (Լոռու մարզ)

Ակներ (նախկին անվանումը՝ Որնակ),
գյուղ Հայաստանի Հանրապետության Լոռու մարզի Թումանյանի տարածաշրջանում, Ալավերդի քաղաքի Սանահին թաղամասից 1-2 կմ արևելք։ Գյուղը գտնվում է Դեբեդ գետի բարձրադիր աջ ափին՝ ծովի մակարդակից 1050 մ բարձրության վրա։ Ակներ է վերանվանվել 1935 թ. հունվարի 3-ին։

Գյուղն ունի քարաշեն փոքրիկ եկեղեցի (1863 թ.)։ 1871 թ.-ին Ա. Երիցյանը գյուղում հայտնաբերել է մ. թ. ա. 1-ին հազարամյակին պատկանող մի քանի դամբարան։ Գյուղի հյուսիսային կողմում են գտնվում միջնադարյան Կայան բերդը և Դսևանք եկեղեցին։

Ավանդություն 
Դսևանքի ջուրը մատակարարվել է Որնակա աղբյուրից՝ գետնի տակով անցկացված ջրուղով։ Դարեր առաջ Կայան բերդը պաշարվում է կովկասյան ցեղերի, մասնավորապես՝ լեզգիների կողմից։ Բերդում պաշարված հայերը դիմադրություն են ցույց տվել՝ հնարավորություն չտալով թշնամուն գրավել այն։ Այդ ժամանակ հակառակորդն ամրոցի մոտակա գյուղի մի ծեր կնոջից իմանում է, թե որ աղբյուրից է ջուր հասնում ամրոց։ Այստեղից էլ գյուղի անունը մնում է Որնակ (Ո՞ր ակն է)։ Լեզգիները ջրի աղբյուրը փակում են, և մի քանի օր հետո բերդում պատսպարված ժողովուրդը անձնատուր է լինում։

Բնակչություն 
Ըստ ՀՀ 2011 թ. մարդահամարի արդյունքների` Ակների մշտական բնակչությունը կազմել է 512, առկա բնակչությունը` 497 մարդ, բնակչության փոփոխությունը ժամանակի ընթացքում` ստորև.

Տնտեսություն 
Բնակչությունն զբաղվում է հողագործությամբ, մասամբ էլ անասնաբուծությամբ։

Տես նաև 
 Ակների պատմության և մշակույթի անշարժ հուշարձանների ցանկ (Լոռու մարզ)

Ծանոթագրություններ 

Լոռու մարզի գյուղեր
Ալավերդի